
En tiu urbo, kiu enhavas 

1914, 


524.000 loĝantojn, 
granda internacia 


okazos de Majo ĝis Novembro 
Ekspozicio. 

AL NIAJ LEGANTOJ 


« Fervoja Esperantisto» alportas al ĉiuj siaj anoj siajn plej 
bonajn bondezirojn. 

Ĝi estus farinta tion pli frue, se ĉiuj ĝiaj abonantoj estus 
donintaj al ĝi pli frue monrimedon, sendante sian kotizaĵon 
tuj post la komenco de la jaro. Gi petas amike ĉiujn, kiuj 
malfruas, sendi la kotizaĵon kiel eble plej baldaŭ al S-ro George 
Chilot, en Villeneuve-St-Georges, kiu estos al ili tre dank- 
ema. 

Estas ja necese, se ni deziras, ke nia gazeto aperu regule, 
ke regule ankaŭ la abonantoj sendu abonprezon. 

« Fervoja Esperantisto » devus esti la plej interesa kaj la 
plej grava gazeto el la esperanta gazetaro, ĉar la fervojistoj 
estas pli multenombraj, ol la aliaj oficistoj. Gi tia fariĝos, se 
ĉiu abonanto prenas sur sin la taskon varbi almenaŭ unu abo- 
nanton. Duobligante sian nombron, la vivo de « F. E. » estus 
certigata, ne bezonante peti aldonmonon de kamaradoj. 

Por faciligi la propagandon, « F. E. » aperos de nun ilus- 
trita per belaj pejzaĝaj bildoj de Francujo, kiuj donos al ĝi 
efektivan ĉarmon kaj valoron. 

Do, al la laboro, kamaradoj, ke ĉiu el ni varbu abonanton, 
kaj F. E., iĝanta pli kaj pli grava, pli kaj pli interesa, estos 
la ligilo, kiu unuigas ĉiujn esperantistajn fervojistojn, kaj kiu 
permesos al ili plenumi sian plej karan deziron : disvastigi 
Esperanton inter la fervojaj oficistoj. 

LA REDAIvCIO. 

Karaj Rolegoj Fervojistoj ! 

Esperanto jam staras sur firma bazo, kiel niaj mondkon- 
gresoj kaj la progresado de la Esperantomovado ĝin pruvas. 
Tamen nia Asocio ne sukcesas, ĉar la kamaradoj ne sufiĉe ĝin 
subtenas. Tiu tre bedaŭrinda stato ne povas daŭri. Mi scias, 
ke multe da fervojistoj estas tre lertaj kaj oferemaj Esperant- 
istoj, sed ili nur ĝenerale laboras por Esperanto kaj ne por nia 


Asocio. Tamen nur la komuna praktika apliko de Esperanto 
povos iam efektivigi nian celon. 

Tial ĉiu fervojisto subtenu nian Asocion kaj pagu denove 
sian kotizon kaj abonprezon. 

Kiu ĝis nun ne estas membro, bonvolu turni sin al nia 
sekretario, S-ro Alfred Petzold en Leipzig, Scharnhorststrasse 
43 L —■ La abonprezo (i Sm.) estas sendota al S-ro George 
Chilot, en Villeneuve-St-Georges (Francujo). 

SZYMANOWSKI 

Teknika supera Sekretario 

Vicprezidanto de ia Internacia Asocio 
de la Esperantistaj Fervojistoj. 

Bromberg, Werderstr. 23 I. 



A 

Ciuj niaj samideanoj estas ' antaŭsciigitaj individue de la 
morto de nia kolego Berlande. Tiu individua avizo estis sendita 
je la peto de la Esperantista Grupo de Villeneuve-St-Georges, 
kiu remetis al nia Asocio, por tiu sendo, la restaĵon de la ko- 
lekto faritan inter siaj membroj por aĉeto de florkrono al nia 
bedaŭrata kolego. 

Lia vidvino, al kiu ni esprimis en la nomo de nia Asocio 
niajn funebrajn kondolencojn, adresas siajn dankojn al ĉiuj ka- 
maradoj, kiuj skribis al ŝi okaze de la morto de ŝia kara for- 
irinto. 

Berlande naskiĝis en Ivry apud Parizo, en la jaro 1868. 
Li estis fervojista oficisto depost 1894. Li ripozas nun en Arles, 
urbo de sia vidvino. 

La funebra ceremonio okazis en Villeneuve-St-Georges, la 
16-an de Januaro. 

Tri paroladoj estis eldiritaj ĉe la stacio de Villeneuve-St- 
Georges, antaŭ la veturigado de la korpo de nia tre bedaŭrata 
amiko. 

Ni citas ĉi tie nur tiun de S-ro Vatan, direktoro de la 
lernejoj de Villeneuve-St-Georges, en la nomo de la Esperant- 
ista Grupo de la urbo. 

Per vortoj kortuŝantaj S-ro Vatan memorigis la vivon de 
nia amiko, kiu batalis de multaj jaroj por Esperanto. 

Li memorigis ankaŭ la fondon de nia Asocio, dirante, ke 
la nomo de nia kamarado restos eterne en la koro de la espe- 
rantistaj fervojistoj. 

Fine S-ro Vatan, sin turnante rekte al nia mortinta kolego 
diris : 

«: Aŭskultu ankoraŭ unu fojon, kara samideano, la vortojn, 
kiujn vi amis aŭdi : 

En la mondon venis nova sento, 

Tra la mondo iras forta voko..?> 


Post lasta adiaŭo al nia amiko, la ĉeestantoj disiris kor- 
tuŝate, pensante pri la doloriga perdo de la neforgesebla fond- 
into de nia Asocio. ĝ. 


Torfa pulvoro por hejtado de lokomotivoj. 

(Fino.) 

Torfpecojn oni ne povis uzi en pli granda miksaĵo kun 
ŝtonkarboj ol ĝis 50/0. La laboro bezonata por la hejtado per 
torfa pulvoro estas efektive nula, ĉar ĝi okazas aŭtomate ; pro 
tio la hejtisto povas direkti sian atenton pli al la observado de 
la reloj kaj signaloj. Kiam oni uzis torfpecojn, rezultis, ke la 
laboro de la enŝovelado estis tiel granda, ke oni estis devigita 
pliigi la ĥejtistpersonaron. Dum la hejtado per torta pulvoro 
oni povas ricevi el la sama lokomotivo la samgrandan efikon 
pri forto, kiel dum la hejtado per ŝtonkarboj. Dum la hejtado 
per torfpecoj, la fortefiko de la lokomotivoj estis malplialtiĝ- 
inta tiamaniere, ke oni estis devigita pliigi ilian nombron kaj 
eventuale eĉ konstrui aŭ havigi al si novajn kaldronojn. Por 
la hejtado per la torfa pulvoro oni ne devas aliformigi la vapor- 
kaldronojn, sed nur provizi je fajra instalaĵo. 

La personaro ne devas suferi iajn malagrablaĵojn dum la 
hejtado per torfa pulvoro, kompare al la hejtado per torfpecoj, 
ĉar la torfa pulvoro moviĝas en fermita kondukilo. Kaŭze de 
la konstruo de la fajra instalaĵo, malvarma aero ne povas en- 
penetri en la fajrejon kompare antaŭ ĉio al la hejtado per torf- 
pecoj, sekve de kio oni estis devigita lasi tro longtempe aperta 


la hejtaperturon. 

Ĉar nun per la uzo de torfa pulvoro estas forigitaj tiel de 
la hejtado per torfpecoj, kiel ankaŭ de tiu per ŝtonkarboj, oni 
povas esperi, ke la torfaj muskoj kiel brulaĵo por lokomotivoj 

multe pliboniĝis, se oni uzos tian brulaĵon. 

Gis tien la paroladoj. Ne cititaj vidiĝas ekonomiaj rilatoj, 
kiel tiaj estus gravaj, precipe por landoj, kiuj mem posedas 


karbominejojn kaj por kiuj ne estos necese, 


ke ili aspiru pri 


liberiĝo de venigado pri karboj eksterlandaj. 


Reuss, el Regensburg. 


Milito de la usona registaro kontraŭ la Delawari, 

Laikawanna & Western R. R. 

Ni intence diras : « milito » kaj ne « malpaciĝo » aŭ 

« disputo », ĉar por milito oni ja bezonas soldatojn kaj ĉi tiujn 
uzas nun la usona registaro, por defendi siajn supozatajn 
rajtojn kontraŭ la D. L. & W. R. R. A 1 la dispono de la fer- 
vojo nature ne estas armeo, kaj ĉi tial ĝi nun jam estas venk- 
ita, sen esti kontraŭstarinta. Tio ja ankaŭ ne estus estinta ebla. 

Do : laŭ ordono de la militministerio en Washington aŭ de 
la « militdepartamento », kiel ĝi nomiĝas, la kompanio B de 
la 29-a infanteria regimento, kiu estas kazernita en Fort Porter, 
ekokupis la kajon, la albordiĝejon apud la elfluejo de la Buffalo 
River, kiu estas uzata de post multaj jaroj de albordiĝboatoj 
de la nomita fervojo. La trupoj sin aranĝis kvazaŭ hejme, 
konstruis tendojn kaj anoncis, ke ili malhelpos ĉiun pluan al- 
bordiĝon de boato, se necese per forto de la armiloj. Ili tiel 
long*e restos sur la kajo, ĝis la afero estos tute ordigita kaj ili 
ricevos la ordon de el Wdshington, reiri al la kazerno. Agiĝas 

ĉe tio ne pri tre multekosta objekto, nur pri ne longa river- 
bordo de larĝeco de ĉirkaŭe 15 futoj, kiun la registaro pretendas 
kiel sia propraĵo, dum la fervojo neas la proprec-rajton. La 
militsekretario Stimson estis ordoninta ĉi tiun militistan agadon 
laŭ postulo de la ĉefadvokato Wickersham, ĉar la ĉefadvokato 
laŭdire pruvis nekontraŭdireble, ke la malgranda bordstrio 
efektive estis tero de la registaro kaj senrajte estis okupita de 
la fervojo. 

La situacio estas la jena : La usona registaro estis posed- 
inta la posedrajton al tiu ĉi terstrio, sed ne estis multe zorginta 
pri ĝi. Kiam la fervojo estis konstruata kaj oni serĉis por la 
boatoj albordiĝejon, oni agis laŭ bona antikva « Squatter »- 
maniero kaj okupis nur la teron, ne demandante kaj ne zorg- 
ante pri la posedstatoj. Post tio pasis dek jaroj kaj kiam pli 
poste tamen ekfariĝis pli granda ordo en la terposedstatoj. de 
Usono, kaj la registaro postulis de la fervojo la redonon de la 
terstrio, tiu ĉi kontraŭdiris, ke ĝi siatempe en bona kredo 
okupis ĝin kaj ke ĝi posedas ĝin unne sen kontraŭdirite jam 
dum 50 jaroj. Per tio ĝi estus akirinta la posedrajton. Jam en 
la jaro 1910, la usona registaro dekretis, malpermesante al la 
fervojo plue albordigi en tiu loko siajn ŝipojn. Tiam la fer- 
vojo ŝajnas esti farinta juristan malĝustaĵon, ĉar ĝi petis la 
registaron pri plilongigo de la limtempo kaj per tio ŝajnas esti 
konfesinta la posedrajton de la ŝtato. La registaro konsentis 
la limtempon ĝis Decembro 1912. Kiam ĝi pasis kaj la fer- 
vojo ne estis cedonta de la terstrio, sed estis efektivigonta la 
posedrajton per la « sidado » akiritan, la ĉefadvokato neeble 
komencis procesadi, sed igis la militministron forprenigi la teron 
de la fervojo per armilforto, permesante al la fervojo nun pro- 
cesi kontraŭ la registaro. 

La haveno nome devas esti plibonigata kaj la registaro 
volas uzi la albordiĝejon, por tie albordigi la materialon kaj la 
necesajn ilojn. Lstis ankaŭ farita la riproĉo, ke la vaporŝipoj 
de la fervojasoeio malhelpis kaj malakcelis la ŝiptrafikon. Mo- 
mente la asoeio estas serĉanta alian provizoran albordiĝlokon, 
ĝis la juĝejoj estos dirintaj la lastan verdikton. 

Esperantigis : Komo (el Danzig). 

Berna Internacia Kontrakto pri la Fervojaj 

transportaĵ oj (Sekvo). 

i) La rimarkon pri afranko, okaze de la antaŭpago de 
transporta pago aŭ okaze de la depono de la antaŭpago pri la 
afranko. (Artikolo XII-a, alineo 3-a.) 

k) La pagoŝarĝojn, kiuj estas pagotaj por la komercaĵo, 
nome tiel la pagotajn nur post la alveno de la komercaĵo, kiel 
ankaŭ la antaŭpagojn kontantajn pagitajn de la fervoja admi- 
nistracio. (Artikolo XIII-a.) 

l) La citon de la irota transportvojo per diroj de la stacioj, 
kie devas okazi la dogana prilaborado aŭ eventuala polica 
ekzameno. 

Se ĉi tiuj citoj mankas, la fervoja administracio devas elekti 
tiun vojon, kiu ŝajnas esti plej praktika por la forsendinto. La 
fervoja administracio estas nur garantideva rilate al la konsek- 
vencoj de ĉi tiu elekto, se ĝi tiurilate faris grandegan eraron. 

Se la forsendonto citis la transportvojon, la fervoja admi- 
nistracio nur rajtas uzi alian vojon por la transportado de la 
sendaĵoj sub la jenaj kondiĉoj : 

1) Ke la dogana- kaj impostofica ekspedado aŭ eventuala 
polica ekzameno okazos en la stacioj cititaj de la forsendinto. 

2) Ke ne estos postulata pli alta transporta pago ol tiu, 
kiu estus estinta pagota, se la fervoja administracio estus uzinta 
la vojon cititan en la ŝarĝatesto. 

3) Ke la limtempo por la livero ne estos pli longdaŭra, ol 
ĝi estus estinta, se oni estus transportinta la sendaĵon sur la 
vojo citita en la ŝarĝatesto. 

Se la forsendstacio elektis alian transportvojon, ĝi devas 
komuniki tion al la forsendinto. 

m) La subskribon de la forsendanto per lia nomo aŭ lia 
ĥrmo, kaj la diron de lia loĝejo, La subskribo estas anstataŭ- 
ebla per presita aŭ stampita signo de la forsendanto, se la. 
leĝoj aŭ regularoj de la forsendstacio tion permesas. 

_ (Daŭrigota.) 

